作者：赵长卿
词牌/韵律：花心动

paragraphs: 绿水平湖，浸芙渠烂锦，艳胜倾国。
半敛半开，斜立斜敧，好似困娇无力。
水仙应赴瑶池宴，醉归去、美人扶策。
驻香驾、拥波心媚容，倩妆颜色。
曾见苕川澄碧。
匀粉面、溪头旧时相识。
翠被绣裀，彩扇香篝，度岁杳无消息。
露痕滴尽风前泪，追往恨、悠悠踪迹。
动怨忆。
多情自家赋得。